Brachyphora

Brachyphora er en slekt av biller som tilhører familiegruppen bladbiller (Chrysomelidae). Det er kjent 2 arter.

Utseende  
Middelsstore (Gjerne 5-6 millimeter), avlange, gulaktige og svarte bladbiller. Hode, pronotum og bein er gjerne gulrøde, dekkvingene gule med svarte striper. Hodet er kort og bredt med utstående, rundede fasettøyne. Pronotum er rundet, nø smalere enn de jevnbrede dekkvingene, som er jevnt punktert uten punktstriper.

Levevis 
Både larvene og de voksne (imago) er planteetere, på busker og trær i slekten Rhamnus (trollheggfamilien). Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse 
Slekten forekommer i Kina.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien trådbladbiller, Galerucinae Latreille, 1802
 stammen Luperini Gistel, 1856
 slekten Brachyphora Jacoby, 1890 
 Brachyphora nigrovittata Jacoby, 1890
 Brachyphora vittata Medvedev, 1999

Referanser

Eksterne lenker 
 Bilde av Brachyphora nigrovittata
 

Bladbiller
Biller formelt beskrevet i 1890